Espai Dona se centra en juny en l’apoderament femení
2025-07-24

Espai Dona, el servei municipal d’atenció integral a les dones de l’Ajuntament de Burjassot, dependent de la regidoria d’Igualtat i Feminisme, dirigida per l’alcalde de la localitat, Rafa García, proposa una nova xarrada virual en la qual  “l’apoderament femení” serà el fil conductor. Serà el dijous 25 de juny a les 18.00 hores en un nou directe des del Facebook d’Espai dona.

Les coaches Mª Carmen Herrera, especialitzada en gestió emocional i Mª José Moreno, gestora d’equips humans i experta en motivació superació i autoestima, seran les professionals encarregades de, amb el seu testimoniatge personal, donar a conéixer el que un procés de coaching pot aportar a les persones en general i a les dones en particular, “un acompanyament en el camí cap al creixement personal i l’apoderament. En definitiva a creure en una mateixa i sentir-se lliure”, tal com han assenyalat des de Espai Dona.